**Атырау облыстық кәсіподақ ұйымының құқықтық жұмыс**

**пен қоғамдық бақылау тиімділігін арттыру, жарғылық міндеттер**

**мен мақсаттарды орындау жөніндегі жұмысы туралы**

Атырау облыстық кәсіподақ ұйымы 2019 жылдың 1 қаңтарына құрамы 35655 кәсіподақ мүшесінен, соның ішінде жұмыс жасайтын мүшелері 30860 адамнан тұратын 8 аудандық және Атырау қалалық кәсіподақ комитетін, 415 бастауыш кәсіподақ ұйымдарын біріктіреді.

Қазақстандық салалық білім және ғылым қызметкерлері кәсіподағының Жарғысына және облыстық кәсіподақ ұйымы Жарғысының талаптарына сәйкес, кәсіподақ органдары мен ұйымдары жұмысының басымды бағыты -сала кәсіподағы мүшелерін құқықтық қорғау мәселелері болып табылады.

Осы мақсаттар мен міндеттерді іске асыру үшін облыстық кәсіподақ комитеті айқын жұмыс жүргізеді: облыстық комитет штатында бас маман-заңгер штаттық бірлігі көзделіп, Ю.А.Айбусыноваға жүктелген.

Кәсіподақ мүшелерін құқықтық қорғауды ұйымдастыру жөніндегі жұмыста, облыстық комитет аппараты кәсіподақ кадрлары мен активті құқықтық мәселелер бойынша оқыту және семинарлар әзірлеу мен өткізуге басты назар аударады. Тек 2017-2018ж.ж. ішінде құқықтық қызмет 31 семинар өткізіп, 25 дәрістер мен баяндамалар оқылды. Семинар сабақтарына материалдар әзірлеу сапасы өте жақсы. Өткізілетін семинарлардың негізгі тақырыбы ҚР Еңбек кодексінің нормалары мен ережелерін түсіндіру және оларды кәсіподақ ұйымдарының жұмысында қолдану тәжірибесі болып табылады. Семинарлар тақырыптары мен оларды өткізу кестесі жыл сайын облыстық кәсіподақ ұйымының Атқару комитетінің мәжілістерінде бекітіледі.

Облыстық комитет кәсіподақ мүшелеріне білікті құқықтық көмек көрсетеді: қызметкерлердің 400-ден астам жазбаша өтініштері қаралды, олар тіркеуден өткізіліп, белгіленген мерзімде орындалды. 2018 жылдан бастап жазбаша өтініштердің көпшілігі облыстық кәсіподақ комитетінің электрондық поштасына түседі және өтініш берушілерге жауап та электрондық поштамен жіберіліп,кәсіподақ мүшелерімен қойылған сұрақтарды жедел қарауға септігін тигізеді. Келіп түскен өтініштерді талдау көрсеткендей, облыстың білім беру ұйымдарында, бұрынғыдай, еңбек демалыстарының және сауықтыру жәрдемақыларын есептеу, жұмыс уақытының режимін қадағалау және т.б. мәселелерінде бұзушылықтар басым болып отыр.

Облыстық кәсіподақ комитетінің мәліметтері бойынша, заң қызметімен құқықтық мәселелер бойынша 459, соның ішінде БАҚ арқылы 125 кеңес берілген.

Құқықтық қызмет білім саласында құқықтық мәселелер бойынша кеңестер мен түсіндірулер беру үшін облыстық кәсіподақ комитетімен аптасына 2 рет шығарылатын «Ұстаздық еңбек» газетін тиімді қолданатынынайта кеткен жөн. Газет беттерінде «Сауал сізден, жауап бізден» тұрақты айдары бар, онда еңбек заңнамасының көптеген мәселелері талқыланады. Құқықтық қызмет жұмысының тиімділігі туралы мәселеге келетін болсақ, 2017 жылы №178 мектеп-интернат мұғалімдерінің жазбаша өтінішінен кейін, облыстық кәсіподақ комитетінің бұл іске араласып, сот орындарына шағымдануының арқасында, еңбек демалыстарына сауықтыру жәрдемақылары бойынша 234797 теңге мөлшерінде төленбеген ақшалай қаражат қайтарылған болатын.

Құқықтық жұмыс тиімділігін арттыру мақсатында, 2017 жылғы сәуірде Атқару комитетінің мәжілісінде«Білім саласындағы қызметкерлердің құқықтары мен мүдделерін қорғау жөніндегі жұмыс жағдайы туралы» мәселе қаралып, онда облыстық кәсіподақ комитетінің бас маманы-заңгер Ю.Айбусынова есеп берді.

Қызметкерлердің әлеуметтік-еңбек құқықтары мен мүдделерін қорғау жөніндегі міндеттерді, әлеуметтік-еңбек қатынастарын тиімді реттеуді іске асыру үшін, облыстық комитет 2018-2020 жылдарға арналған облыстық үшжақты салалық келісім, аудандық және қалалық комитеттер – білім бөлімдері мен қоғамдық бірлестіктер филиалдары арасында 8 аймақтық келісім, бастауыш кәсіподақ ұйымдарында – 414 ұжымдық шарт жасалып, олар білім қызметкерлерінің құқықтары мен мүдделерін қорғаудың негізгі құқықтық актілері болып табылады. Облыстың білім Басқармасы мен облыстық кәсіподақтың белсенді қатысуының нәтижесінде, облыс орталығында қысқамерзімді курстарда біліктілік арттырудан өту кезінде жергілікті бюджет қаражаты есебінен іссапар шығындарын төлеу, педагогикалық қызметкерлермен қатар техникалық персоналды медициналық тексеруден өткізу, техникалық қызметкерлерді арнайы киіммен қамтамасыз ету мәселелері реттелді.

Оқушылары облыстық, республикалық және халықаралық байқаулар мен олимпиадаларда жоғары нәтижелер көрсеткен педагогтарға шипажайлар мен демалыс үйлерінде тегін демалуға облыстық кәсіподақ бюджетінен қаражат бөлінеді.

Аймақта облыстық кәсіподақ комитетінің облыс және филиалдары деңгейіндегі білім саласында әлеуметтік әріптестік пен әлеуметтік және еңбек қатынастарын реттеу жөніндегі салалық комиссия жұмыс жасайды. Салалық және аймақтық келісімдер еңбек жөніндегі уәкілетті мемлекеттік органдарда тіркеуден өтті.

Әлеуметтік әріптестікті дамыту және еңбек қатынастары жағдайының мәселелері облыстық кәсіподақ комитетінің және Атқару комитетінің мәжілістерінде жүйелі қаралады.

Кәсіподақтың XIII съезінің нұсқауларына сәйкес, облыстық кәсіподақ комитеті кәсіподақ ұйымдарын ұйымдастырушылық нығайту мәселелерін қарайтын болады.

Кәсіподақтың мүшелік базасын нығайту, кәсіподақ мүшелігін ынталандыру жөнінде жұмыстар ойдағыдай жүргізілуде. Мысалы, облыстық кәсіподақ ұйымы 2015 жылы 29429 кәсіподақ мүшесінен 2018 жылы 35655-ке дейін артты. Осы мерзімдегі бастауыш кәсіподақ ұйымдарының саны 379-дан 415-ке дейін, яғни 36 ұйымға көбейді.

Кәсіподақ съезінен кейінгі мерзімде, облыстық комитет салалық кәсіподақ құрамына колледждер мен 3 жоғары оқу орнының кәсіподақ ұйымдарын тарту жөнінде белсенді жұмыс жүргізді.

Кәсіподақтың облыстық комитеті кәсіподақ органдары мен ұйымдарының қызметін басқару және үйлестіру, одақішілік тәртіпті нығайту, кәсіподақ органдарының шешімдерін орындауға кәсіподақ кадрларының жауапкершілігін арттыру жөнінде мақсатты бағытталған жұмысты жүзеге асырады. Мысалы, облыстық кәсіподақ комитетінің жұмыс Жоспарына сәйкес, 2017-2018ж.ж. облыстық кәсіподақ ұйымының Кеңес және Атқару комитетінің мәжілістерінде төмендегідей мәселелер қаралды:

- Индер аудандық кәсіподақ комитеті төрағасының жұмысы туралы есебі;

- Атырау қалалық кәсіподақ комитетінің 2015-2017ж.ж. қабылданған әлеуметтік әріптестік жөніндегі Келісімнің шарттарын орындау барысы туралы;

- Жылыой аудандық кәсіподақ комитетінің жұмысы туралы есебі;

- Атырау инженерлік-гуманитарлық институтының бастауыш кәсіподақ ұйымының жұмысы туралы есебі;

- Х.Досмұхамедов атындағы Атырау мемлекеттік университетінің кәсіподақ комитеті филиалының 2015-2017ж.ж. арналған әлеуметтік әріптестік жөніндегі Келісімді орындау жөніндегі жұмысы туралы және басқа мәселелер.

Облыстық кәсіподақ комитеті Кеңесінің (Пленумның) мәжілістерінде жыл сайын облыстық кәсіподақ комитетінің өткен күнтізбелік жылға жұмыс қорытындысы және алдағы мерзімге арналған жұмысының негізгі бағыттары қаралады.

Облыстық кәсіподақ комитеті Кеңесінің мәжілістерінде сондай-ақ Елбасының Жолдауынан және Бағдарламалық құжаттарынан туындайтын білім саласын дамытудың өзекті мәселелері бойынша кәсіподақ ұйымдарының міндеттері қаралады.

Облыстық кәсіподақ комитетінің кәсіподақ ұйымдарының қызметін белсендендіру жөніндегі мақсатты бағытталған жұмысы қабылданған шешімдерді іске асыру жөніндегі жұмыс тиімділігін арттыруға, кәсіподақ органдарының бақылау және атқарушылық тәртіп жағдайын жақсартуға септігін тигізеді.

Облыстық кәсіподақ комитетімен аппаратты кәсіподақ қызметінің түрлі бағыттары бойынша мамандармен нығайту жөнінде нақты жұмыс жүргізілді. Қазіргі уақытта облыстық комитет аппаратының штаттық қызметкерлер саны 8 адам, аудандық және қалалық кәсіподақ комитеттері басшыларына орташа жасы 48 жасты құрайтын кадрлар резерві жасалды. Кәсіподақ органдарының басшыларына резерв тізімі облыстық кәсіподақ ұйымы Атқару комитетінің 2017 жылғы 27 қаңтардағы Қаулысымен бекітілді.

Жалпы кәсіподақ ұйымдарында қаржы тәртіптемесін нығайту жөнінде оң нәтиже байқалады, 2014 жылмен салыстырғанда мүшелік жарналарды аудару және оларды жалпы түсім мөлшері көбейді.

Облыстық комитет аппаратының іс жүргізу және кадрлық жұмыс жөніндегі Нұсқаулық ережелерін орындау жөніндегі болымды жұмысын айта кеткен жөн.

Облыстық Кеңестің Атқару комитетімен бекітілген іс номенклатурасына сәйкес, кіріс, шығыс құжаттарының, еңбек кітапшаларын беру, іссапар куәліктерінің, заңды және жеке тұлғалар өтініштерін тіркеу және жеке қабылдауды есепке алу журналдары жүргізіледі. Құжаттарды алу мен жіберу пошта және электрондық байланыс құралдарымен жүзеге асырылады. Облыстық кәсіподақ ұйымының құжат айналымы көбінесе мемлекеттік тілде жүргізіледі.

Облыстық кәсіподақ комитетіне түсетін наградалық материал жеке папкада жасақталады және кәсіподақ органдарының қаулыларымен бекітілген наградалар туралы Ережеге сәйкес келеді. Кәсіподақ наградаларын беруді есепке алу журналы бар.

Бекітілген жұмыс жоспарына сәйкес, облыстық кәсіподақ ұйымы Кеңесінің және Атқару комитетінің мәжілістері белгіленген мерзімде өткізіледі.

Облыстық кәсіподақ ұйымының қызметінде құқықтық қорғау саласында жасалатын болымды жұмыстармен қатар бірқатар кемшіліктер де бар, оларға облыстық кәсіподақ комитеті қызметін тексеру барысында назар аударылды. Кәсіподақтың Атқару комитетінің 26.08.2015ж. №4 Қаулысымен бекітілген «Қазақстандық салалық білім және ғылым қызметкерлерінің кәсіподағы» ҚБ құқықтық қызмет туралы Ережесіне сәйкес, облыстық кәсіподақ комитеті құқықтық қызметінің негізгі міндеттерінің бірі - облыстың білім саласының ұйымдарында еңбек заңнамасының орындалуына қоғамдық бақылауды жүзеге асыру болуы тиіс. Бірақ, 2017 және 2018 жылдары облыстың бірде бір кәсіподақ ұйымында аталған жұмыс жүргізілмеген, бұл мәселелер құқықтық қызметтің жұмыс жоспарында көзделмеген. Осы кемшіліктер нәтижесінде, облыстық кәсіподақ комитеті сәйкес мерзімде кәсіподақтың Салалық Кеңесіне облыстық кәсіподақ ұйымы құқықтық қызметінің нәтижелері туралы есебін толық ұсынбаған, онда облыстық кәсіподақ комитетінің құқықтық қызметіне қатысты бірқатар маңызды бағыттар көрсетілмеген, яғни: ұйымдардағы еңбек заңнамасын бұзушылық туралы, кемшіліктерді жою жөніндегі жұмыс берушілермен жіберілген ұсыныстар туралы, мемлекетік еңбек инспекциясының атына жіберілген материалдар туралы және т.б. мәліметтер.

Облыстық кәсіподақ комитетінде іс жүргізу, бухгалтерлік есеп және қаржылық тәртіптеме жағдайын тексеру нәтижелері бойынша жеке бұзушылықтар анықталды. Облыстық комитетте кіріс құжаттарын тіркеу мөртабаны жоқ; құжаттың тіркеу нөмірі хаттың бланкісінде емес, бұрыштама қағазына жазылады; электрондық мекенжайға келетін өтініштер тіркелмейді, соған байланысты мерзімдерді қадағалауды есепке алу мен бақылау мүмкін емес.

Аппарат қызметкерлерінің штаттық кестесін жасау, есеп саясаты мен есептік салық саясатының талаптарын қадағалау, тауарлық-материалдық құндылықтарды есепке алуды жүргізу кезінде бұзушылықтар орын алған.

Облыстық кәсіподақ комитетінің қызметін тексеру барысында, кәсіподақтың Салалық Кеңесі аппаратының қызметкерлері қаралған мәселелер бойынша тәжірибелік және әдістемелік көмек көрсетті.

Жұмыс тобының жұмыс қорытындысы облыстық кәсіподақ комитеті аппаратының жиналысында қаралды.

**Төрайым орынбасары Мұқашева А.М.**

